text: Сделки за големи обеми пшеница бяха сключени у нас в началото на август » Съвети в земеделието
  Сделки за големи обеми пшеница бяха сключени у нас в началото на август
  У нас котировките на фуражната пшеница варираха между 270,00-300,00 лв./т, а сключените сделки бяха на 280,50 лв./тон
  Световната търговия остана сравнително спокойна и без особени промени в цените.
  Без сериозни промени останаха цените на зърнените култури е първите дни на месец август. Поевтиняване с 4,00 долара беше отчетено в САЩ при меката червена зимна пшеница. Така тя се търгуваше за 211,00 щд/т FOB. Във Франция пък беше на ниво 173,00 евро/т FOB Руан. Без промяна, на следните стойности останаха котировките в:
  Украйна – 194,00 щд/тон FOB
  Русия – 195,00 щд/тон FOB.
  В САЩ котировките на царевицата се понижиха с 11,00 долара и достигнаха 185,00 щд/тон FOB. Спадът в Украйна беше 1,00 долар, а цената – 195,00 щд/тон. С 6,00 евро до 181,00 евро/тон FOB Бордо се понижиха цените във Франция.
  Промени имаше и в търговията на ечемик. Във Франция цените се върнаха на нива от преди десетина дни – 161,00 евро/тон, а в Украйна до 178,00 щд/тон.
  Поевтиняване с 6,00 евро до ниво от 374,00 евро/тон FOB Мозел беше отчетено при рапицата в Европейския съюз /Еuronext/.
  На ниво от 755,00 щд/т остана нерафинираното слънчогледово олио на борсата в Ротердам.
  Поскъпване с 5,60 долара до ниво от 325,60 щд/т беше отчетено на борсата в Лондон за рафинираната захар с доставен месец август.
  Миналата седмица сделки за големи количества пшеницата с високи показатели, която често се използва за подобрител, бяха сключени на цена от 404,00 лв./тон. Цената "купува" на хлебна пшеница от място беше 340,00 лв/т., а "продава" – 370,00 лв./тон.
  Котировките на фуражната пшеница варираха между 270,00 и 300,00 лв./т, а сключените сделки бяха на 280,50 лв./тон. Търсенето на фуражен ечемик беше в диапазона от 240,00-260,00 лв./тон. Цената "купува" при царевицата беше 270,00-290,00 лв./т, а "продава" – 300.00 лв./тон. Посочените по-горе цени са без ДДС.
  Без промяна, стабилни останаха цените на основните суровини в подкръг "Хранителни стоки". Предлагането на олио в бутилки започваше от цена 1,60 лв./литър.